87da40a09b072a0d0f9cc9b7c3f807a5
#### 
 I hvilket omfang har jeg mulighed for at tage efteruddannelse i lønkompensationsperioden?


vsl.dk
2020.34
Du kan efter aftale med din arbejdsgiver deltage i voksen- og efteruddannelse under hjemsendelse med lønkompensation fra staten. Det er dog under forudsætning af, at hverken virksomheden eller du selv søger og modtager VEU-godtgørelse eller SVU samtidig. Hverken din arbejdsgiver eller du selv kan modtage dobbelt tilskud i form af både lønkompensation fra staten og VEU-godtgørelse eller SVU.


Uddannelsesaktiviteten kan være både offentligt udbudt uddannelse som fx AMU, FVU og moduler på erhvervsakademiuddannelser og lovpligtige privat udbudte certifikatkurser, *såfremt* disse ikke har karakter af arbejde.


Hvis du under uddannelsen får udbetalt løn, der følger af lønkompensation fra staten, skal du kunne stå til rådighed for virksomheden med 1 dags varsel.


Deltagerbetaling på kurset dækkes som udgangspunkt af din arbejdsgiver eller af dig selv.


Du og din arbejdsgiver kan overveje at benytte selvvalgt eller aftalt uddannelse, hvis der er adgang til dette gennem overenskomsten. I disse tilfælde kan dit løntab blive dækket af kompetencefondsmidler og VEU-godtgørelse, mens lønkompensationen fra staten frafalder i uddannelsesperioden.   

  

Efter endt uddannelsesperiode kan din arbejdsgiver søge lønkompensation fra staten, hvis han eller hun opfylder de alment gældende betingelser for statslig lønkompensation.

